**ELŐTERJESZTÉS**

**Szombathely Megyei Jogú Város Közgyűlésének 2023. május 25-i ülésére**

**Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára**

**I. Javaslat Szombathely Megyei Jogú Város Önkormányzata tulajdonában lévő gazdasági társaságok 2022. évi beszámolóinak elfogadására**

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés al) és (2) bekezdés al) pontja alapján a kizárólagos és többségi tulajdonú önkormányzati gazdasági társaságoknál a számviteli törvény szerinti beszámoló elfogadása a Közgyűlés kizárólagos hatáskörébe tartozik.

*a./ SZOVA Szombathelyi Vagyonhasznosító és Városgazdálkodási Nonprofit Zrt. (1. sz. melléklet)*

A SZOVA Nonprofit Zrt. 2022-ben 113 millió Ft üzemi nyereséget és 396 millió Ft adózás utáni veszteséget ért el. A devizakötvény és a kötvény óvadéki számláján lévő deviza év végi átértékeléséből eredő nem realizált árfolyamkülönbözetek hatását kiszűrve az adózás előtti eredmény 105 millió Ft nyereség lenne.

A rendszeres tevékenységek 260 millió Ft veszteséget termeltek, a nyereség ingatlanértékesítésekből keletkezett. A költségek az infláció, az orosz-ukrán háború által kiváltott áremelkedések és a 20%-os béremelés hatására jelentős mértékben emelkedtek – különösen az áram, a gáz és üzemanyagköltségek az átlagnál nagyobb ütemben. A rendszeres tevékenységek bevételeit viszont csak korlátozottan tudta emelni a társaság: az első félévben a COVID elleni intézkedések részeként az önkormányzati gazdasági társaságokra díjemelési tilalom vonatkozott, ezt követően pedig a bizonytalan gazdasági környezet akadályozta, hogy árakat és ezzel a bevételeket a költségek növekedéséhez lehessen igazítani.

A díjemelési tilalom nem vonatkozott a hulladékgazdálkodási alvállalkozói tevékenységre, mivel az alvállalkozói szerződés képlet alapján határozza meg az alvállalkozói díjat – ezen a területen 8%-os díjemelést hajtottak végre. Elsősorban ennek köszönhető, hogy a hulladékgazdálkodás árbevétele 143 millió Ft-tal emelkedett. Év közben megkapta a Zrt. az úgynevezett „megfelelőségi véleményt”, amely feltétele a hulladékgazdálkodási közszolgáltatásban való részvételnek – ezzel az évek óta rendezetlen jogi helyzet és az ezzel járó bizonytalanság megszűnt.

2023. július 1-től a hulladékgazdálkodási közszolgáltatásban új rendszer kerül bevezetésre, a Nemzeti Hulladékgazdálkodási Koordinációs és Vagyonkezelő Zrt. szerepét és feladatait koncessziós társaságként a MOHU MOL Hulladékgazdálkodási Zrt. veszi át. Ennek kapcsán a koncessziós társaság megkereste a SZOVA Nonprofit Zrt-t, hogy alvállalkozóként működjön közre a közszolgáltatási feladatok ellátásában. Az egyeztetések folyamatban vannak, azonban az együttműködés feltételei jelen beszámoló készítésekor még nem teljesen tisztázottak.

A díjstop megszűnését követően a társasház-kezelés, valamint a Tófürdő és a Kalandváros szolgáltatási díjai is emelkedtek. A bevételek növekedéséhez a járványügyi veszélyhelyzet megszűnése és járvánnyal kapcsolatos egyéb intézkedések hatályon kívül helyezése is hozzájárult.

Az ingatlanértékesítésekből származó árbevétel 694 millió Ft, a nyereség pedig 384 millió Ft volt. A Sárdi-ér utcai ipari parki telkek mellett egy önkormányzati ingatlancsomag részeként több Homok utcai, lakásépítésre alkalmas területet, egy Győrffy utcai családi ház és két garázs is értékesítésre került.

2022. februárjában használatba vette a társaság a Modern Városok Program támogatásából épített Boglárka utcai irodaépületet – ide került át a társaság székhelye – és átadásra került a cég közreműködésével TAO támogatásból megvalósult fedett jégcsarnok is – ez utóbbi üzemeltetését a Szombathelyi Pingvinek Jégkorong Klub végzi. Takarékossági okokból a társaság üzemeltetésében lévő Műjégpálya november-decemberben nem került megnyitásra.

A devizakötvény törlesztése és a kamatfizetés 2022-ben összesen 548 millió Ft volt. Az OTP Bankkal kötött megállapodás alapján az összeg jelentős hányadát a jelzáloggal terhelt ingatlanok értékesítéséből befolyt összegből sikerült fedezni. Szombathely Megyei Jogú Város Önkormányzata 180 millió forint előleget folyósított az önkormányzati ingatlanok kezelésével összefüggő kiadások finanszírozására.

Az eszközpark működőképességének fenntartása érdekében használt kukásautók és seprőgépek külföldi beszerzése valósult meg, a karbantartási költségek azonban továbbra is nagyon magasak. A korábban tervezett és előkészített ingatlanfejlesztési projektekhez szükséges önerőt nem sikerült biztosítani, ezért ezek a beruházások nem folytatódtak és megvalósításukkal a jövőben sem lehet számolni.

Összességében a társaság mérlegfőösszege 2022. évre vonatkozóan 15.329.398 eFt, adózott eredménye -395.716 eFt veszteség. (2021. évi eredmény 135.773 eFt volt.)

Javaslom a társaság vezető tisztségviselőinek az Alapszabály X. fejezetében rögzítettek szerint a 2022. évi ügyvezetés megfelelőségét igazoló felmentvényt megadását.

A társaság Igazgatóságának és felügyelőbizottsága a társaság 2022. évi beszámolóját elfogadta.

*b./ Weöres Sándor Színház Nonprofit Kft. (2. sz. melléklet)*

Az év során összesen 251 előadás/esemény volt a színházban, amelyeket összesen 38.461 fizető vendég tekintett meg. A korábban kitűzött célok a nézőszám kivételével teljesültek. Ez is teljesült volna, ha 7 teltházas nagyszínpadi előadást betegség miatt nem kellett volna lemondani, valamint ha nem kellett volna a színháznak december 20-án egy hónapos időtartamra bezárnia.

A 2022. évben ténylegesen realizált összes bevétel 715.926 eFt volt, amelyből:

* az Önkormányzat 202.324 eFt összegű fenntartói támogatást folyósított, ebből 37.404 eFt-ot a színházépülethez kapcsolódó bérleti díjhoz, 1.200 eFt-ot pedig a GDPR feladatok ellátására;
* a központi költségvetésből a fenntartó Önkormányzaton keresztül 302.075 eFt támogatást folyósítottak a színháznak, mint nyilvántartásba vett előadó-művészeti szervezetnek;
* a színház saját jegy- és bérletértékesítéséből és az előadásai eladásából származó bevétele 98.847 eFt;
* az ágazati bértámogatásból 67.546 eFt bevétel keletkezett;
* egyéb bevétel 45.134 eFt volt.

Összességében a színház bevételei meghaladták a korábbi éveket és a tervezett szintet is.

A 2022. évi ráfordítások összesen 712.234 eFt, amely:

* 218.491 eFt összegű anyagjellegű ráfordításból,
* 452.813 eFt személyi jellegű ráfordításból,
* 33.953 eFt értékcsökkenési leírásból és
* 6.977 eFt egyéb ráfordításból áll össze.

Összességében a társaság mérlegfőösszege 2022. évre vonatkozóan 242.272 eFt, adózott eredménye 3.699 eFt nyereség (2021. évi eredmény 32.257 eFt nyereség volt.)

A felügyelőbizottság a társaság 2022. évi beszámolóját elfogadta.

*c./ AGORA Savaria Kulturális és Médiaközpont Nonprofit Kft. (3. sz. melléklet)*

A társaság vállalkozási tevékenységből származó bevétele 111.960 eFt volt. Az alapítótól kapott támogatás mértéke növekedett a korábbi évhez képest, 345.300 eFt volt, a pályázatokból származó bevételek összege is növekedett, 78.296 eFt-ot tett ki. A közhasznú tevékenységből származó bevétel 162.134 eFt, egyéb bevétel 9.662 eFt volt.

Kiadási oldalon 361.942 eFt anyagi jellegű ráfordítás, 304.054 eFt személyi jellegű ráfordítás, 14.126 eFt értékcsökkenési leírás, 4.582 eFt egyéb kiadás, valamint a pénzügyi műveletek ráfordítása (5 eFt) jelentkezett.

Összességében a társaság 2022. évi beszámolója 231.666 eFt mérlegfőösszeget és 22.451 eFt adózott eredményt mutat (2021. évi eredményük 14.382 eFt volt).

A felügyelőbizottság határozata az ülésen kerül ismertetésre.

*d./ Fogyatékkal Élőket és Hajléktalanokat Ellátó Közhasznú Nonprofit Kft. (4. sz. melléklet)*

A társaság a 2022. év tervei alapján összesen 616.213 eFt bevétellel számolt, amelynek több, mint 100 %-a, azaz 617.079 eFt teljesült 2022. évben. Az állami normatív hozzájárulás a személyes gondoskodást nyújtó ellátásokban, valamint a bérkompenzáció összege 5 %-kal haladta meg a tervezettet, amelynek oka, hogy a hajléktalanok nappali melegedőjében 2022. évben a tervezett 40 fő helyett átlagosan 60 fő ellátása történt meg, amelyre pótlólagos támogatást tudott igénybe venni a társaság.

Az ellátási szerződés szerinti önkormányzati támogatás 100%-ban teljesült.

A társaság adózott eredménye 2022. évben 2.409 eFt lett, amely a vállalkozási tevékenységből fakad és kedvezőbb a tervezetthez képest. A társaság kötelező feladatainak zavartalan működését 2022. évben biztosítani tudta, likviditási probléma a takarékossági intézkedések ellenére sem merült fel.

Összességében a társaság 2022. évi beszámolója 454.994 eFt mérlegfőösszeget és 2.409 eFt adózott eredményt mutat (2021. évi eredményük 2.477 eFt volt).

A felügyelőbizottság a társaság 2022. évi beszámolóját elfogadta.

*e./ Vas Megyei Temetkezési Kft. (5. sz. melléklet)*

A társaság 2022. évi pénzügyi helyzetét folyamatosan a stabilitás jellemezte, fizetőképességét az év folyamán folyamatosan meg tudta őrizni.

A társaság nettó árbevétele 439.962 eFt volt, amely az előző évhez viszonyítva emelkedett. Egyéb bevételek összege 13.406 eFt, pénzügyi műveletek bevétele 2.518 eFt.

A társaság 2022. évi összes ráfordítása 447.840 eFt, ebből anyagjellegű ráfordítás 182.917 eFt, személyi jellegű ráfordítás 243.581 eFt, értékcsökkenési leírás 13.535 eFt, egyéb ráfordítás 7.807 eFt.

A társaság 100 %-os tulajdonosa a Kemenesaljai Kistelepülésekért Nonprofit Kft.-nek, amely társaság 2022-ben sem végzett semmilyen tevékenységet.

Összességében a társaság 2022. évi beszámolója 1.077.129 eFt mérlegfőösszeget és 7.136 eFt adózott eredményt mutat (2021. évi eredményük 23.198 eFt volt).

A felügyelőbizottság a társaság 2022. évi beszámolóját elfogadta.

*f./ Szombathelyi Parkfenntartási Kft. (6. sz. melléklet)*

A társaságnak 2022. évben szolgáltatás nyújtásából 478.708 eFt bevétele keletkezett, valamint 617 eFt egyéb bevételt számolt el.

Anyagjellegű ráfordítások összege 148.445 eFt volt, amely anyagköltségből, igénybevett szolgáltatások díjából, közvetített szolgáltatásokból, bankköltségből és biztosítási díjakból tevődik össze. A személyi jellegű ráfordítás összege 254.157 eFt volt. Értékcsökkenési leírás összege 16.419 eFt, egyéb ráfordítások (helyi iparűzési adó, gépjárműadó, illeték, kamarai tagdíjak) összege 12.893 eFt.

A társaság 2022. évi mérlegfőösszege 258.403 eFt, adózott eredménye 43.061 eFt (a 2021. évi eredmény -28.565 eFt veszteség volt).

A felügyelőbizottság javaslatára javaslom a Ptk. 3:117. § szerinti, az előző üzleti évben kifejtett ügyvezetési tevékenység megfelelőségét megállapító felmentvény megadását az ügyvezetőnek.

A felügyelőbizottság a társaság 2022. évi beszámolóját elfogadta.

*g./ Savaria Városfejlesztési Kft. (7. sz. melléklet)*

A társaság szolgáltatásainak elsődleges igénybevevője a tulajdonos, Szombathely Megyei Jogú Város Önkormányzata, amely a Kft.-vel kötött megbízási szerződések alapján biztosítja a társaság mindenkori éves árbevételének legalább 80 %-át.

2022. évben 152.421 eFt bevétel realizálódott, amelyből az értékesítés nettó árbevétele 36.605 eFt, 115.816 eFt egyéb bevétel, amely tartalmazza az 50.000 eFt alapítói támogatást.

Az éves gazdálkodás során a ténylegesen felmerült működési kiadások, ráfordítások 145.318 eFt összeget jelentettek. A társaság éves személyi jellegű ráfordítása összesen 85.514 eFt, anyagjellegű ráfordítás 57.508 eFt, értékcsökkenési leírás 1.635 eFt, egyéb ráfordítás 661 eFt.

Összességében a társaság 2022. évi beszámolójának mérlegfőösszege 195.070 eFt, az adózott eredmény 666 eFt (2021. évi eredmény 5.788 eFt volt).

A felügyelőbizottság javaslatára javaslom a Ptk. 3:117. § szerinti, az előző üzleti évben kifejtett ügyvezetési tevékenység megfelelőségét megállapító felmentvény megadását az ügyvezetőnek.

A felügyelőbizottság a társaság 2022. évi beszámolóját elfogadta.

*h./ Savaria Turizmus Nonprofit Kft. (8. sz. melléklet)*

A társaság a 2022. üzleti évét 3.017 eFt adózott eredménnyel zárta. Az energiaválság és az ukrajnai háború miatti gazdasági nehézségek ellenére pozitív mérleg két tényezőnek volt köszönhető, egyrészt a nagyon szigorú, költséghatékony gazdálkodásnak, másrészt a sikeres pályázati tevékenység és az elnyert EU-s pályázatok előre utalt előlegein keletkezett árfolyamnyereségnek.

A társaság vállalkozói tevékenységéből fakadó nettó árbevétele a 2022. évben 57.735 eFt volt. Egyéb bevétel sorát képezte a Szombathely Megyei Jogú Város Önkormányzatától kapott működési támogatás, további programok, projektek támogatása, és az egyéb bevételek, amelyek összege 208.983 eFt volt.

Az anyagjellegű ráfordítások összege 192.884 eFt, a személyi jellegű ráfordítások összege pedig 48.182 eFt volt. Értékcsökkentési leírásként a beszámolóban 21.633 eFt, egyéb ráfordítások összegeként 5.062 eFt szerepel.

Összességében a társaság 2022. évi beszámolója 100.101 eFt mérlegfőösszeget és 3.017 eFt adózott eredményt mutat (2021. évi eredmény 3.125 eFt volt).

A társaság felügyelőbizottságának határozata az ülésen kerül ismertetésre.

*i./ Szombathelyi Távhőszolgáltató Kft. (9. sz. melléklet)*

A társaság gazdasági tevékenységéből származó értékesítési árbevétele 7.541.729 eFt, az adózott eredménye 165.690 eFt.

2022. évben a Szombathelyi Távhőszolgáltató Kft.-nek a távhőszolgáltatásból származó adózás előtti eredménye 153 millió Ft volt, az elismert nyereség számított összege 106 millió Ft, így a 47 milliós különbözetet a rendelet alapján energiahatékonysági beruházásra kell fordítani.

Az anyagjellegű ráfordítások értéke 14.183.355 eFt-ot tett ki, a személyi jellegű ráfordítások értéke 652.107 eFt, az értékcsökkenés 249.719 eFt volt.

A mérleg főösszege 12.545.645 eFt, az adózott eredmény 165.690 eFt (2021. évi eredmény 28.729 eFt volt).

A felügyelőbizottság a társaság 2022. évi beszámolóját elfogadta.

*j./ SZOVA Szállodaüzemeltető Kft. (10. sz. melléklet)*

A SZOVA Szállodaüzemeltető Kft. 2019-ben befejezte a Tófürdő területére tervezett szálloda beruházás műszaki előkészítését. 110 millió Ft-ért elkészültek egy négycsillagos, 102 szobás, wellness részleggel is rendelkező szálloda engedélyes és kivitelei tervei és meglett a szálloda építési engedélye is. A 2019. májusában készült tervezői költségbecslés szerint a hotel kivitelezési költsége ~3 milliárd forint lett volna. Az azóta eltelt időben bekövetkezett áremelkedések miatt ma ennél is lényegesen magasabb kivitelezési költséggel kell számolni.

A kivitelezési költségek növekedése miatt a beruházás finanszírozásához szükséges önerő is megnövekedett, ezt azonban a koronavírus járvány, majd a 2022. év elején kitört orosz-ukrán háború okozta bizonytalan helyzetben nem lehetett előteremteni. Az önerő külső forrásból – pályázati vagy állami támogatásból – történő kiegészítésére tett próbálkozások sem vezettek eredményre. Ezek miatt a projekt megvalósításában a tervezés befejezése óta érdemi előrelépés nem történt. Mivel Szombathely fejlődése érdekében továbbra is fontos lenne egy színvonalas szolgáltatásokat nyújtó szálloda megépítése, Szombathely Megyei Jogú Város Önkormányzata 2021-ben felhatalmazta a társaság ügyvezetőjét, hogy keressen olyan partnert, aki önállóan vagy befektetőként hajlandó részt venni a szállodaépítés finanszírozásában és ezzel lehetővé teszi a projekt megvalósítását. A döntéssel a SZOVA Szállodaüzemeltető Kft. kisebbségi tulajdonosa, a Service 4 YOU Szálloda Befektető Zrt. is egyetért és felajánlotta együttműködését a befektető keresésben. 2022-ben a befektető felkutatására irányuló tevékenység nem vezetett eredményre. A társaságnak árbevétele nem keletkezett, az eredmény terhére a cég fenntartásával és jogszabályoknak megfelelő működésével kapcsolatos adminisztratív kiadások kerültek elszámolásra. A SZOVA Szállodaüzemeltető Kft. 2022. évi eredménye 672 eFt veszteség. A SZOVA Nonprofit Zrt. által a társaságnak nyújtott tagi kölcsön kamata, 7.780 eFt a befejezetlen beruházás összegét növelte, amely így 2022. december 31-én 117.828 eFt.

Összességében a társaság 2022. évi beszámolója 129.418 eFt mérlegfőösszeget és -672 eFt adózott eredményt, veszteséget mutat (2021. évi eredmény -1.659 eFt veszteség volt).

Javaslom a Ptk. 3:117. § szerinti, az előző üzleti évben kifejtett ügyvezetési tevékenység megfelelőségét megállapító felmentvény megadását az ügyvezetőnek.

A felügyelőbizottság a társaság 2022. évi beszámolóját elfogadta.

*k./ SZOVA-Projekt Projektfejlesztési Kft. (11. sz. melléklet)*

A SZOVA-Projekt Kft-t azzal a céllal hozta létre a SZOVA Nonprofit ZRt., hogy az anyacég ingatlanfejlesztési projektjeit a piaci viszonyokhoz jobban igazodva, rugalmasabban és gyorsabban tudja megvalósítani, valamint a projektek esetleges kockázata ne veszélyeztesse a SZOVA Nonprofit ZRt. teljes tevékenységét, feladatellátását.

A tulajdonos 2022. évre a Széll Kálmán utca 24 – Kisfaludy utca 37. ingatlanokat érintő projekt részletes megvalósítási és finanszírozási koncepciójának kidolgozását határozta meg fő feladatként. A külső körülmények és a gazdasági környezet kedvezőtlen változása azonban megakadályozta ennek a feladatnak a végrehajtását. A SZOVA Nonprofit Zrt. a projekt megvalósításához minimálisan szükséges önerőt nem tudja biztosítani, a jelentős mértékben megemelkedett banki kamatok pedig a külső finanszírozás lehetőségét is csökkentették. Az ingatlanpiaci kilátások és ezzel együtt az értékesítési lehetőségek romlottak. Mindez megkérdőjelezi a tervezett projekt megvalósíthatóságát.

A SZOVA-Projekt Kft-nek 2022-ben árbevétele nem keletkezett. A cég működésével kapcsolatban 510 ezer forint adminisztratív jellegű – könyveléssel, bankszámla vezetéssel kapcsolatos – költség került elszámolásra.

Összességében a társaság 2022. évi beszámolója 2.338 eFt mérlegfőösszeget és - 510 eFt adózott eredményt, veszteséget mutat.

Javaslom a Ptk. 3:117. § szerinti, az előző üzleti évben kifejtett ügyvezetési tevékenység megfelelőségét megállapító felmentvény megadását az ügyvezetőnek.

A felügyelőbizottság a társaság 2022. évi beszámolóját elfogadta.

*l./ SZOMHULL Szombathelyi Hulladékgazdálkodási Közszolgáltató Nonprofit Kft. (12. sz. melléklet)*

A Szomhull Nonprofit Kft. 2022. évi adózott eredménye 96 233 ezer forint veszteség. Az NHKV Zrt. díjkompenzációs kérelemben részletezett önköltség kimutatást kedvezőtlenül bírálta el. Miközben a tavalyi évre az NHKV Zrt-től kevesebb közszolgáltatási díjat kapott a társaság, mint a 2021-es évre, addig a 2022-es évben a költségek jelentősen növekedtek.

A SZOMHULL Nonprofit Kft. 2022. évi egyszerűsített éves beszámolójában kimutatott saját tőke összege negatív, a realizálható árbevétel nem nyújt fedezetet a ráfordításokra, a gazdálkodás veszteséges és a Társaság a saját tőkéjét elvesztette, így - ha a 2023. gazdasági évet lezáró beszámolóban kimutatott eredmény is veszteséges lenne - a 2013. évi V. törvény (Ptk) 3:133. § (2) bekezdése értelmében a társaság tagjainak gondoskodni kell a szükséges saját tőke biztosításáról.

A társaság 2022-ben 1.277.386 eFt árbevételt realizált. Az alvállalkozói díj összege 1.210.421 eFt volt. Az anyagjellegű ráfordítás 1342.473 eFt, a személyi jellegű kiadások 33.194 eFt, értékcsökkenési leírás 67 eFt, egyéb ráfordítás 1.901 eFt.

Összességében a társaság 2022. évi beszámolója 992.268 eFt mérlegfőösszeget és -96.233 eFt adózott eredményt, veszteséget mutat (2021. évi eredmény 31.662 eFt volt).

A felügyelőbizottság támogatása esetén javaslom a Ptk. 3:117. § szerinti, az előző üzleti évben kifejtett ügyvezetési tevékenység megfelelőségét megállapító felmentvény megadását az ügyvezetőnek.

A társaság felügyelőbizottságának határozata az ülésen kerül ismertetésre.

*m./ Szombathelyi Sportközpont és Sportiskola Nonprofit Kft. (13. sz. melléklet)*

A társaság – a Közgyűlés 157/2018.(VI.25.) Kgy. sz. határozata alapján – 2018. július 1. napjától eltérő üzleti év alkalmazását vezette be, amely szerint az üzleti év a számvitelről szóló 2000. évi C. törvény 11. §-ban meghatározottak alapján a naptári évtől eltérően július 1-től június 30-ig terjedő időszak. Emiatt a Kft. jelen előterjesztésben a társaság a 2022/2023-as üzleti év I. félévi gazdálkodásáról szóló, féléves beszámolót terjesztette elő.

A Kft. 72.267 eFt árbevételt ért el, az egyéb bevételek összege 182.297 eFt volt, pénzügyi műveletek bevétele 4.876 eFt.

A 2022/2023. I. félévi kiadások együttes összege 269.947 eFt volt, amelyből 102.985 eFt anyagjellegű ráfordítás, 150.535 eFt személyi jellegű kiadás, 16.321 eFt értékcsökkenési leírás, 79 eFt egyéb ráfordítás és 27 eFt pénzügyi ráfordítás.

Összességében a társaság 2022/2023. I. félévi beszámolója 985.557 eFt mérlegfőösszeget és 10.507 eFt adózott eredményt mutat.

A felügyelőbizottság a 2022/2023. I. félévi beszámolót elfogadta.

*n./ FALCO KC Szombathely Kft. (14. sz. melléklet)*

A társaság – a Közgyűlés 157/2018.(VI.25.) Kgy. sz. határozata alapján – 2018. július 1. napjától eltérő üzleti év alkalmazását vezette be, amely szerint az üzleti év a számvitelről szóló 2000. évi C. törvény 11. §-ban meghatározottak alapján a naptári évtől eltérően július 1-től június 30-ig terjedő időszak. Emiatt a Kft. jelen előterjesztésben a társaság a 2022/2023-as üzleti év I. félévi gazdálkodásáról szóló, féléves beszámolót terjesztette elő.

A társaság a 2022/2023. I. félévben 134.444 eFt értékesítésből származó nettó bevételt és 271.871 eFt egyéb bevételt realizált.

A ráfordítások összege 2022/2023. I. félévben összesen 347.988 eFt, amelyből anyagjellegű ráfordítás 212.496 eFt, személyi jellegű ráfordítás 121.837 eFt, értékcsökkenési leírás 10.131 eFt, egyéb ráfordítás 941 eFt, pénzügyi műveletek ráfordításai 2.583 eFt.

Összességében a társaság mérlegfőösszege 2022/2023. I. félévre vonatkozóan 247.178 eFt, adózott eredménye pedig 56.079 eFt.

A felügyelőbizottság a 2022/2023. I. félévi beszámolót elfogadta.

**II. Javaslat a Savaria Turizmus Nonprofit Kft. által benyújtandó pályázat jóváhagyására**

A Savaria Turizmus Nonprofit Kft. a Nemzeti Kulturális Alap Fesztiválok Kollégiuma pályázatán kívánt részt venni a 2023. évi Savaria Történelmi Karnevál (a továbbiakban: Karnevál) megvalósítása céljából. A pályázaton elnyerhető maximális összeg 15 millió forint. A saját forrás mértéke a rendezvény összköltségének 30%-a, melyet a pályázat benyújtásával egyidejűleg igazolni szükséges.

Az önkormányzat 2023. évi költségvetéséről szóló 4/2023. (II.28.) önkormányzati rendelet 70 millió forint összeget biztosít a Karnevál megrendezéséhez, amely összeg terhére a 39.600 eFt összegű önrész rendelkezésre áll.

Tekintettel arra, hogy a pályázat benyújtási határideje (2023. május 12. napja) megelőzte a Közgyűlés időpontját, a Kft. a Közgyűlés utólagos hozzájárulását kéri a pályázat benyújtásához, illetve az önrésznek az Kft. részéről történő leigazolásához.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjék.

**Szombathely, 2023. május 18.**

**/: Dr. Nemény András :/**

**I.**

**Határozati javaslat**

**........../2023. (V.25.) Kgy. sz. határozat**

1./ Szombathely Megyei Jogú Város Közgyűlése a SZOVA Szombathelyi Vagyonhasznosító és Városgazdálkodási Nonprofit Zrt.-nek a számvitelről szóló 2000. évi C. törvény 4. § (1) bekezdése alapján elkészített 2022. évi beszámolóját

**15.329.398 eFt mérleg-főösszeggel,**

**- 395.716 eFt adózott eredménnyel elfogadja.**

2./ A Közgyűlés úgy határoz, hogy a 2022. évi veszteség a társaság eredménytartalékának terhére kerüljön elszámolásra.

3./ A Közgyűlés a társaság vezető tisztségviselőinek az Alapszabály X. fejezetében rögzítettek szerint a 2022. évi ügyvezetés megfelelőségét igazoló felmentvényt megadja.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság vezérigazgatója

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**II.**

**Határozati javaslat**

**........../2023. (V.25.) Kgy. sz. határozat**

1./ Szombathely Megyei Jogú Város Közgyűlése a Weöres Sándor Színház Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2022. évi beszámolóját

**242.272 eFt mérlegfőösszeggel**

**3.699 eFt adózott eredménnyel elfogadja.**

2./ A Közgyűlés az adózott eredményt, 3.699 eFt-ot az eredménytartalékba helyezi.

3./ A Közgyűlés a Weöres Sándor Színház Nonprofit Kft. által elkészített 2022. évi közhasznúsági mellékletet jóváhagyja.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Szabó Tibor András, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**III.**

**Határozati javaslat**

**........../2023. (V.25.) Kgy. sz. határozat**

1./ Szombathely Megyei Jogú Város Közgyűlése az**AGORA Savaria Kulturális és Médiaközpont Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2022. évi beszámolóját

**231.666 eFt mérlegfőösszeggel**

**22.451 eFt adózott eredménnyel elfogadja.**

2./ A Közgyűlés az adózott eredményt, 22.451 eFt-ot az eredménytartalékba helyezi.

3./ A Közgyűlés az AGORA Savaria Kulturális és Médiaközpont Nonprofit Kft. által elkészített 2022. évi közhasznúsági mellékletet jóváhagyja.

**Felelős:**  Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Horváth Zoltán, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**IV.**

**Határozati javaslat**

**........../2023. (V.25.) Kgy. sz. határozat**

1./ Szombathely Megyei Jogú Város Közgyűlése a **Fogyatékkal Élőket és Hajléktalanokat Ellátó Közhasznú Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2022. évi beszámolóját

**454.994 eFt mérlegfőösszeggel**

**2.409 eFt adózott eredménnyel elfogadja.**

2./ A Közgyűlés az adózott eredményt, 2.409 eFt-ot az eredménytartalékba helyezi.

3./ A Közgyűlés a Fogyatékkal Élőket és Hajléktalanokat Ellátó Közhasznú Nonprofit Kft. által elkészített 2022. évi közhasznúsági mellékletet jóváhagyja.

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért felelős:

Németh Klára, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**V.**

**Határozati javaslat**

**........../2023. (V.25.) Kgy. sz. határozat**

1./ Szombathely Megyei Jogú Város Közgyűlése a **Vas Megyei Temetkezési Kft**.-nek a számvitelről szóló 2000. évi C. törvény 4. § (1) bekezdése alapján elkészített 2022. évi beszámolóját

**1.077.129** **eFt mérlegfőösszeggel**

**7.136 eFt adózott eredménnyel elfogadja.**

2./ A Közgyűlés az adózott eredményt, 7.136 eFt-ot az eredménytartalékba helyezi.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Jancsóné Sárdi Katalin, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**VI.**

**Határozati javaslat**

**........../2023. (V.25.) Kgy. sz. határozat**

1. Szombathely Megyei Jogú Város Közgyűlése a **Szombathelyi Parkfenntartási Kft**.-nek a számvitelről szóló 2000. évi C. törvény 4. § (1) bekezdése alapján elkészített 2022. évi beszámolóját

**258.403** **eFt mérlegfőösszeggel**

**43.061 eFt adózott eredménnyel elfogadja.**

2. A Közgyűlés úgy határoz, hogy az adózott eredményt, 43.061 eFt-ot az eredménytartalékba helyezi.

3. A Közgyűlés az ügyvezető részére a Ptk. 3:117. § szerinti, az előző üzleti évben kifejtett ügyvezetési tevékenysége megfelelőségét megállapító felmentvényt megadja.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Izer Gábor Nándor, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**VII.**

**Határozati javaslat**

**........../2023. (V.25.) Kgy. sz. határozat**

1./ Szombathely Megyei Jogú Város Közgyűlése a **Savaria Városfejlesztési Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2022. évi beszámolóját

**195.070** **eFt mérlegfőösszeggel**

**666 eFt adózott eredménnyel elfogadja.**

2./ A Közgyűlés az adózott eredményt, 666 eFt-ot az eredménytartalékba helyezi.

3./ A Közgyűlés az ügyvezető részére a Ptk. 3:117. § szerinti, az előző üzleti évben kifejtett ügyvezetési tevékenysége megfelelőségét megállapító felmentvényt megadja.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért felelős:

Dr. Kovácsné Takács Klaudia, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**VIII.**

**Határozati javaslat**

**........../2023. (V.25.) Kgy. sz. határozat**

1./ Szombathely Megyei Jogú Város Közgyűlése a **Savaria Turizmus Nonprofit Kft**.-nek a számvitelről szóló 2000. évi C. törvény 4. § (1) bekezdése alapján elkészített 2022. évi beszámolóját

**100.101 eFt mérlegfőösszeggel**

**3.017** **eFt adózott eredménnyel**

elfogadásra javasolja a társaság taggyűlésének.

2./ A Közgyűlés javasolja a társaság taggyűlésének az adózott eredmény, 3.017 eFt eredménytartalékba helyezését.

3./ A Közgyűlés felhatalmazza a polgármestert, hogy a fenti döntést a társaság taggyűlésén képviselje.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Grünwald Stefánia, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**IX.**

**Határozati javaslat**

**........../2023. (V.25.) Kgy. sz. határozat**

1./ Szombathely Megyei Jogú Város Közgyűlése a **Szombathelyi Távhőszolgáltató Kft.**-nek a számvitelről szóló 2000. évi C. törvény 4. § (1) bekezdése alapján elkészített 2022. évi beszámolóját

**12.545.645 eFt mérlegfőösszeggel**

**165.690 eFt adózott eredménnyel**

elfogadásra javasolja a társaság taggyűlésének.

2./ A Közgyűlés javasoljaa társaság taggyűlésének a 165.690 eFt eredmény eredménytartalékba helyezését.

3./ A Közgyűlés a 2022. évre vonatkozóan az ügyvezető igazgató részére az ügyvezetési tevékenység megfelelőségét megállapító felmentvényt megadását javasolja a társaság taggyűlésének.

4./ A Közgyűlés felhatalmazza a SZOVA Nonprofit Zrt. vezérigazgatóját, hogy a társaság taggyűlésén a fenti döntésnek megfelelően szavazzon.

**Felelős:**  Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Kovács Cecília, a SZOVA Nonprofit Zrt. vezérigazgatója

Molnár Miklós, a Távhőszolgáltató Kft. ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**X.**

**Határozati javaslat**

**........../2023. (V.25.) Kgy. sz. határozat**

1./ Szombathely Megyei Jogú Város Közgyűlése a SZOVA Szállodaüzemeltető Kft.-nek a számvitelről szóló 2000. évi C. törvény 4. § (1) bekezdése alapján elkészített 2022. évi beszámolóját

**129.418 eFt mérlegfőösszeggel**

**-672 eFt adózott eredménnyel (veszteséggel)**

elfogadásra javasolja a társaság taggyűlésének.

2./ A Közgyűlés az adózott eredmény, - 672 eFt veszteség eredménytartalék terhére történő elszámolását javasolja a társaság taggyűlésének.

3./ A Közgyűlés felhatalmazza a SZOVA Nonprofit Zrt. Igazgatóságának Elnökét, hogy a társaság taggyűlésén a SZOVA Szállodaüzemeltető Kft. ügyvezetőjének az ügyvezetés megfelelőségét igazoló felmentvény megadását megszavazza.

4./ A Közgyűlés felhatalmazza a SZOVA Nonprofit Zrt. Igazgatóságának Elnökét, hogy a társaság taggyűlésén a fenti döntésnek megfelelően szavazzon.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**XI.**

**Határozati javaslat**

**........../2023. (V.25.) Kgy. sz. határozat**

1./ Szombathely Megyei Jogú Város Közgyűlése a SZOVA-Projekt Projektfejlesztési Kft.-nek a számvitelről szóló 2000. évi C. törvény 4. § (1) bekezdése alapján elkészített 2022. évi beszámolóját

**2.338 eFt mérlegfőösszeggel**

**-510 eFt adózott eredménnyel (veszteséggel)**

elfogadásra javasolja a társaság taggyűlésének.

2./ A Közgyűlés az adózott eredmény, - 510 eFt veszteség eredménytartalék terhére történő elszámolását javasolja a társaság taggyűlésének.

3./ A Közgyűlés felhatalmazza a SZOVA Nonprofit Zrt. Igazgatóságának Elnökét, hogy a társaság taggyűlésén a SZOVA Szállodaüzemeltető Kft. ügyvezetőjének az ügyvezetés megfelelőségét igazoló felmentvény megadását megszavazza.

4./ A Közgyűlés felhatalmazza a SZOVA Nonprofit Zrt. Igazgatóságának Elnökét, hogy a társaság taggyűlésén a fenti döntésnek megfelelően szavazzon.

**Felelős:**  Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**XII.**

**Határozati javaslat**

**........../2023. (V.25.) Kgy. sz. határozat**

1./ Szombathely Megyei Jogú Város Közgyűlése a SZOMHULL Szombathelyi Hulladékgazdálkodás Közszolgáltató Nonprofit Kft.-nek a számvitelről szóló 2000. évi C. törvény 4. § (1) bekezdése alapján elkészített 2022. évi beszámolóját

**992.268 eFt mérlegfőösszeggel**

**- 96.233 eFt adózott eredménnyel**

elfogadásra javasolja a társaság taggyűlésének.

2./ A Közgyűlés az adózott eredmény, - 96.233 eFt veszteség eredménytartalék terhére történő elszámolását javasolja a társaság taggyűlésének.

3./ A Közgyűlés felhatalmazza a polgármestert és a SZOVA Nonprofit Zrt. vezérigazgatóját, hogy a társaság taggyűlésén a SZOMHULL Szombathelyi Hulladékgazdálkodás Közszolgáltató Nonprofit Kft. ügyvezetőjének az ügyvezetés megfelelőségét igazoló felmentvény megadását megszavazza.

4./ A Közgyűlés felhatalmazza a polgármestert és a SZOVA Nonprofit Zrt. vezérigazgatóját, hogy a SZOMHULL Nonprofit Kft. taggyűlésén a fenti döntéseket képviselje.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Taoufik Roland, a társaság ügyvezetője

Kovács Cecília, a SZOVA Nonprofit Zrt. vezérigazgatója

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** a társaság taggyűlése

**XIII.**

**Határozati javaslat**

**........../2023. (V.25.) Kgy. sz. határozat**

Szombathely Megyei Jogú Város Közgyűlése a **Szombathelyi Sportközpont és Sportiskola Nonprofit Kft**. 2022/2023. üzleti év I. félévi beszámolóját

**985.557** **eFt mérlegfőösszeggel**

**10.507 eFt adózott eredménnyel elfogadja.**

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért felelős:

Kovács Cecília, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**XIV.**

**Határozati javaslat**

**........../2023. (V.25.) Kgy. sz. határozat**

Szombathely Megyei Jogú Város Közgyűlése a **FALCO KC** **Szombathely Kft**. 2022/2023. üzleti év I. félévi beszámolóját

**247.178 eFt mérlegfőösszeggel**

**56.079 eFt adózott eredménnyel elfogadja.**

**Felelős:** Dr. Nemény András polgármester

Dr. László Győző alpolgármester

Dr. Károlyi Ákos jegyző

(A végrehajtásért felelős:

Gráczer György, a társaság ügyvezetője

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**XV.**

**HATÁROZATI JAVASLAT**

**…../2023. (V.25.) Kgy. számú határozat**

A Közgyűlés jóváhagyja a Savaria Turizmus Nonprofit Kft. részvételét a Nemzeti Kulturális Alap Fesztiválok Kollégiuma 39.600,- eFt összegű önrészt igénylő pályázatán, amely az önkormányzat részéről többletforrást nem igényel.

**Felelős:**  Dr. Nemény András polgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Grünwald Stefánia, a Savaria Turizmus Nonprofit Kft. ügyvezetője)

**Határidő:** azonnal